stanford-oval/wikipedia huggingface dataset:
סון או פיורנה
שם

שם המחוז הוטבע בשנת 1919, סוגן, הוא שמו של אזור שנמצא בדרום המחוז. לפני כן נקרא המחוז "נורדרה ברגנוס" (Nordre Bergenhus), בעברית: חלקו "הצפוני של אמט בגרנוס" (אמט ברגנוס חולק לצפון ודרום ב-1763).
סמל

הסמל של סון או פיורנה הוענק ב-23 בספטמבר 1983. הסמל מראה את הפריסה הגאוגרפית של המחוז: שלושה פיורדים כחולים גדולים הבולטים לתוך הארץ הצבעונית הלבנה. שלושת הפיורדים מייצגים את שלושת אזורי המחוז: נורדפיורד (סביב נורדפיורדן), סונפיורד (עם פורדפיורדן) וסוגן (מסביב לסוניפיורדן). כמעט כל הכפרים והעיירות ממוקמים לאורך אחד הפיורדים הללו ושם המחוז מבוסס על הפיורדים.
גאוגרפיה

זהו בעיקר אזור כפרי עם אוכלוסייה מפוזרת. המחוז כולל את הקרחון הגדול ביותר ב נורווגיה היבשתית, ברכס הרי בריימן, ואת האגם העמוק ביותר.ישנם גם הרבה מפלים מפורסמים הממוקמים באזור כמו המפל הגבוה ביותר בענורווגיה והשלישי בעולם. ווטיספוסן הוא אחד המפלים הגבוהים ביותר בנורווגיה עם ירידה אנכית של 275 מטר (902 רגל). שניהם ממוקמים בהרי יוטונהיים. ספינות שייט מבקרות בסון או פיורנה כל הקיץ בגלל הנופים הייחודיים של הרים גבוהים ופיורדים כחולים עמוקים.
השטח משתנה די מהר עם הרים קטנים יותר בעיקר על קו החוף, וגדל בהדרגה להרים שמגיעים ליותר מ-2,000 מטר (6,600 רגל). בגלל העלייה התלולה בגובה והפיורדים החותכים את השטח, כמות המשקעים גבוהה מאוד. מערכות לחץ לחץ נמוך נכנסות ממערב ופוגשות את ההרים (תופעה המכונה הרמה אורוגרפית) וגורמות לגשם ולשלג.
תחבורה

התחבורה מקשה יותר בגלל הפיורדים וההרים. יש ארבעה שדות תעופה במחוז, בפלורו, פורדה, סנדאן וסוגנדל. יש רק תחנת רכבת אחת, פלום. המחוז מתקשר עם חברות אוטובוסים וסירות בנתיבי אוטובוסים וסירות במחוז, תחת שם המותג החדש (2015) קרינגום.
מחוזות

המחוז מחולק לשלושה מחוזות. אלה הם סוגן (בדרום), סונפיורד (במרכז) ונורדפיורד (בצפון). סוגן מקיף את סוניפיורדן מסולונד באי החוף סולא בים הצפוני לאורך לוסטרפיורדן, סניף של סוניפיורד. האורך הכולל הוא 204 ק"מ (127 מייל).
סימון קרמר

| --- | --- |

 לידה:  10 בפברואר 1900 הומל, האימפריה הרוסית האימפריה הרוסית
 פטירה:  1 בנובמבר 1991 (בגיל 91) אודסה, אוקראינה אוקראינה
 מקום קבורה:  Tairovske cemetery 
 מדינה:  ברית המועצות 
 השכלה:  Iakov Sverdlov Communist University  אקדמיה הצבאית לכוחות שריון  אקדמיית פרונזה  האקדמיה הצבאית של המטכ"ל של צבא רוסיה 
 השתייכות:  הצבא האדום הצבא האדום
 תקופת הפעילות:  1918–1956 (כ־38 שנים)
 דרגה:   גנרל-מיור
 פעולות ומבצעים
 מלחמת האזרחים ברוסיה  המלחמה הפולנית-סובייטית  מלחמת העולם השנייה קרב קורסק  מבצע בגרטיון  מבצע סערת אוגוסט
 עיטורים
 גיבור ברית המועצות  2 עיטורי לנין  3 עיטורי הדגל האדום   עיטור המלחמה הפטריוטית הגדולה מדרגה ראשונה   עיטור המלחמה הפטריוטית הגדולה מדרגה שנייה   עיטור הכוכב האדום    ומדליות שונות  
 
סימון דוידוביץ' קרמר (ברוסית: Симон Давидович Кремер; ‏10 בפברואר 1900 – 1 בנובמבר 1991) היה גנרל יהודי-סובייטי בחיל השריון של הצבא האדום, גיבור ברית המועצות.
ביוגרפיה

נולד בשם שמעון קרמר בעיר הומל שהייתה אז חלק מהאימפריה הרוסית במשפחה יהודית ענייה. למד בבית הספר יהודי יסודי. בגיל 11 נאלץ לצאת לעבוד כדי לעזור בפרנסת המשפחה.
ב-1918 התגייס לצבא האדום במהלך מלחמת האזרחים ברוסיה, השתתף בלוחמה נגד כוחות הצבא הלבן במערב רוסיה. בהמשך לקח חלק במלחמה הפולנית-סובייטית. בסיום המלחמה נשאר בשירות קבע בצבא. בשנים 1921- 1922 למד במכללה צבאית. בהמשך, מילא תפקידים שונים ביחידות הפרשים. בשנת 1931 התקבל ללימודים באקדמיה צבאית במוסקבה, אותם סיים בהצלחה בשנת 1934. בתום הלימודים מונה לקצין מודיעין של גיס ממוכן במזרח הרחוק של ברית המועצות. בשנת 1936 עבר לשרת בגה.רה.או.. בשנת 1937 נשלח לשגרירות ברית המועצות בבריטניה, לתפקיד של עוזר הנספח הצבאי. בפועל ניהל קרמר פעילות ריגול בשטח בריטניה. בין היתר הפעיל את הסוכנת אורסולה קוצ'ינסקי. קרמר שירת בשגרירות עד לאוגוסט 1942, אז חזר לברית המועצות.
לאחר שובו - שירת במפקד המודיעין הצבאי עד לפברואר 1943, ולפי בקשתו עבר מהמודיעין למפקדת כוחות היבשה. הוא עבר קורס הסבה לשריון וביוני 1943 נשלח לחזית. הוא מנה לתפקיד סגן מפקד חטיבה ממוכנת. השתתף בקרב קורסק, במבצע קוטוזוב ובקרב דנייפר. בנובמבר 1943 נפצע קשה במהלך הקרבות ואושפז בבית חולים.
בפברואר 1944, לאחר שהחלים מפציעותיו, מונה למפקד חטיבה ממוכנת שהייתה חלק מהכוחות של החזית הבלארוסית. קרמר פיקד על החטיבה במבצע בגרטיון. החטיבה השתתפה בשחרור צפון בלארוס והייתה בין הראשונות שנכנסו לשטחה של ליטא. החטיבה הצליחה להדוף את הגרמנים מהעיר שיאוליאי ובהמשך התקדמה צפונה לתוך לטביה, השתלטה על העיר ילגבה ומשם המשיכה עד לחוף הים הבלטי. ב-23 באוגוסט 1944 הוענק לקרמר עיטור גיבור ברית המועצות על תפקידו בקרבות אלו.
ב-14 בספטמבר 1944 הועלה קרמר לדרגת גנרל-מיור. כעבור יומיים נפצע קשה מרסיסי פגז בשתי רגליו. הוא הועבר לטיפול בבית החולים המרכזי של הצבא האדום במוסקבה, בו צוות רופאים מומחים הצליח בסדרת הניתוחים להציל את שתי רגליו. תקופת ההחלמה מהפציעה נמשכה עד סוף ינואר 1945.
ב-26 בינואר 1945 מונה קרמר לתפקיד סגן מפקד קורפוס (גיס) ממוכן, השתתף בקרבות נגד קבוצת ארמיות קורלנד. לאחר תום המלחמה באירופה הועבר קרמר למונגוליה. באוגוסט 1945 נטל חלק בקרבות נגד יפן.
לאחר המלחמה המשיך לשרת בכוחות המזוינים של ברית המועצות. בשנים 1946 -1951 פיקד על דיוויזיה ממוכנת בדרום ברית המועצות. ב-1952 מונה לסגן מפקד קורפוס. בשנת 1956 סיים את שירותו הצבאי.
במהלך שירותו עוטר (בנוסף לתואר גיבור ברית המועצות) פעמיים בעיטור לנין, שלוש פעמים בעיטור הדגל האדום, בעיטור המלחמה הפטריוטית הגדולה מדרגה ראשונה, בעיטור המלחמה הפטריוטית הגדולה מדרגה שנייה, ובעיטור הכוכב האדום.
התגורר בעיר אודסה, שם נפטר ב-1 בנובמבר 1991.
הערות שוליים

↑  30 בינואר 1900 לפי הלוח היוליאני
נטלי דורמר

| --- | --- |

דורמר בקומיק-קון 2015
 לידה:  11 בפברואר 1982 (בת 42) אנגליה רדינג, ברקשייר, אנגליה, הממלכה המאוחדת
 מדינה:  הממלכה המאוחדת 
 תקופת הפעילות:  מ-2005
 מקום לימודים:  האקדמיה של וובר דאגלס למשחק דרמטי  Maiden Erlegh Chiltern Edge  בית הספר רידינג בלו קואט 
 פרופיל ב-IMDb
 
נטלי דורמר (באנגלית: Natalie Dormer; נולדה ב-11 בפברואר 1982) היא שחקנית אנגלייה, אשר מוכרת בעיקר בשל תפקידה בתור אן בולין בסדרת הדרמה ההיסטורית "שושלת טיודור" של רשת שואוטיים, ובשל דמותה בתור מרג'רי טיירל בסדרת הפנטזיה "משחקי הכס" של רשת HBO. בקולנוע גילמה את לוריין בסרט "קפטן אמריקה" ואת קרסידה בסרטי "משחקי הרעב".
ביוגרפיה

נטלי דורמר נולדה ברידינג, ברקשייר, אנגליה שממלכה המאוחדת, למשפחה נוצרית ממוצא אנגלי, ולשי, ונורווגי. בתם של גארי דורמר ורעייתו קלייר ריצ'רדס. היא למדה בתיכון צ'ילטרן אנד, ולאחר מכן בבית הספר המעיל הכחול ברידינג (Reading Blue Coat School). היא גדלה עם אימהּ, אביה החורג, אחותה סמנתה ואחיה מארק. בבית הספר הייתה מדריכה ומצטיינת, סגנית-קפטן של נבחרת הנטבול, וכן בקבוצת דיון. בזמן לימודיה בתיכון, למדה גם בבית ספר לריקוד. היא הייתה מועמדת ללימודי היסטוריה באוניברסיטת קיימברידג', אך ציוניה לא הספיקו. תחת זאת, החלה ללמוד באקדמיית ובר דגלאס לאמנויות הדרמטיות בלונדון.
קריירה

שישה חודשים לאחר סיום לימודיה, דורמר ביצעה אודישן וזכתה בתפקיד ויקטוריה בסרט קזנובה עם הית' לדג'ר. הסרט, שהיה הראשון בו השתתפה, יצא לאקרנים בשנת 2005. במאי הסרט, לאסה הלסטרם, התרשם עמוקות מכישוריה הקומיים של דורמר, והרחיב את תפקידה בסרט. ב-2006, הופיעה בפרק בסדרה הסקוטית, Rebus. בין השנים 2007–2008, גילמה את דמותה של אן בולין בשתי העונות הראשונות של הסדרה שושלת טיודור. על תפקידה זה זכתה לביקורות אוהדות רבות. דורמר היא צאצאית של ג'יין דורמר מן המאה השש עשרה, שהייתה יועצת למרי הראשונה, מלכת אנגליה, בתו של הנרי השמיני, בעלה של אן בולין אותה גילמה דורמר.
בשנת 2008, שיחקה בסרט של מיס מארפל ובמספר סרטים נוספים. בשנת 2010 החלה להופיע בתיאטרון בהצגות Sweet Nothings בתיאטרון ויק בלונדון במשך שישה חודשים. לאחר מכן שיחקה את דמותה של אליזבת, המלכה האם בסרט ".W.E" ואת הבלשית לוריין בסרט קפטן אמריקה.
בשנת 2010 חזרה לגלם את אן בולין בעונתה הרביעית של שושלת טיודור. ביוני 2011 לוהקה לתפקיד מרג'רי טיירל בסדרת הפנטזיה של HBO, "משחקי הכס". במרץ 2012 חזרה לשחק בתיאטרון יאנג ויק בהצגה "After Mis Julie" בתפקיד הראשי. גם על הופעתה זו קיבלה ביקורות מהללות.
בשנת 2013 שיחקה בסרט הדרמה והספורט "Rush" בבימויו של רון הווארד על פי תסריט מאת פיטר מורגן, המבוסס על סיפור היריבות הספורטיבית בין ג'יימס האנט, נהג מרוצי הפורמולה 1 הבריטי וניקי לאודה, נהג המרוצים האוסטרי.
בשנת 2024 החלה לשחק בדרמת המתח הדרום-אפריקאית "שקרים לבנים" (אנ') המגלמת עיתונאית חוקרת שאחיה נרצח בפרבר יוקרתי של קייפטאון ומגלה כי שני אחייניה בני העשרה חשודים ברצח. באוגוסט של אותה השנה יצא לאור הסרט "The Wasp" בבימויו של גיום מוראלס המתמקד בשתי חברות לשעבר, בגילומן של נעמי האריס ודורמר, שנקלעות למשחק של חתול ועכבר מלא באלימות ואיומים. דורמר מגלמת את קרלה, קופאית עם ארבעה ילדים, חמישי בדרך, ובעל מהמר חסר תקווה.
חיים אישיים

מאז 2018, דורמר נמצאת במערכת יחסים עם השחקן דייוויד אוקס, אותו פגשה בזמן שהופיעו במחזה "ונוס בפרווה". היא ילדה את בתם הבכורה בינואר 2021.
היא מעידה על עצמה כאוהבת פוקר, והשתתפה בטורניר פוקר עולמי לנשים בשנת 2008 שנערך בלונדון במקצה למפורסמים והגיעה למקום השני אחרי אמה קנדי. היא מעידה כי השחקנית קייט בלאנשט מהווה לה השראה. כשנשאלה על אמונות בעל טבעי, אמרה: "אני בעלת ראש פתוח. אני אתאיסטית, אבל לא אתנגד אם תבקר אותי רוח רפאים". דורמר חברה באקדמית הסיף של לונדון.
דורמר מזהה את עצמה כפמינסטית, ואמרה בעבר, "מעציב אותי שהדור הצעיר של הנשים מחשיב את המילה 'פמינסטית' כמילה מלוכלכת. פמיניזם משמעותו חירות ושוויון."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | קזנובה (אנ') | ויקטוריה |  |
| 2007 | השוד המלוטש (אנ') | קאסי |  |
| 2009 | עיר החיים (אנ') | אולגה |  |
| 2011 | ווליס ואדוארד (אנ') | אליזבת, המלכה האם |  |
| 2011 | קפטן אמריקה | טוראית לוריין |  |
| 2013 | A Long Way from Home | סוזנה |  |
| 2013 | Rush | ג'מה |  |
| 2013 | היועץ | הבלונדינית |  |
| 2014 | מועדון הפרעות (אנ') | צ'רלי |  |
| 2014 | משחקי הרעב - עורבני חקיין, חלק 1 | קרסידה |  |
| 2015 | משחקי הרעב - עורבני חקיין, חלק 2 | קרסידה |  |
| 2016 | היער | שרה פירס |  |
| 2018 | באפילה (אנ') | סופיה מק'נדריק |  |
| 2018 | חולה מספר אפס (אנ') | ד"ר ג'ינה רוז |  |
| 2019 | הפרופסור והמשוגע (אנ') | אלייזה מראט |  |
| 2020 | חבורת חיות המחמד | בל | דיבוב |
| 2024 | The Wasp | קרלה |  |
| TBA | Audrey's Children | אודרי אוונס (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | Distant Shores | אישה ניידת | פרק: "#1.1" |
| 2006 | ריבוס | פיליפה בלפור | פרק: "The Falls" |
| 2007 - 2008; 2010 | שושלת טיודור | אן בולין | תפקיד ראשי (עונות 2-1) תפקיד אורח (עונה 4); 21 פרקים |
| 2009 | מארפל | מויירה ניקולסון | פרק: "Why Didn't They Ask Evans?" |
| 2011 | הגלימה | ניאם קראניץ' | תפקיד ראשי (עונה 1); 6 פרקים |
| 2011 | The Fades | שרה אצ'אס | תפקיד ראשי; 6 פרקים |
| 2012 - 2016 | משחקי הכס | מרג'רי טיירל | תפקיד ראשי (עונות 6-2); 26 פרקים |
| 2013 - 2015 | אלמנטרי | פרופסור מוריארטי / איירין אדלר | 6 פרקים |
| 2015 | The Scandalous Lady W | סימור פלמינג (אנ') | סרט טלוויזיה של BBC |
| 2018 | פיקניק בהאנגינג רוק | גברת הסטר אפליארד | תפקיד ראשי; 6 פרקים |
| 2019 | הקריסטל האפל: עידן המרד | אוניקה | דיבוב; 3 פרקים |
| 2020 | פני דרדפול: עיר המלאכים | מגדה | תפקיד ראשי; 10 פרקים |
| 2024 | שקרים לבנים (אנ') | אידי הנסו | תפקיד ראשי; 8 פרקים |
פילמוגרפיה > תיאטרון

| שנה | מחזה | תפקיד | תיאטרון |
| --- | --- | --- | --- |
| 2003 | קומדיה של טעויות | אדריאנה | The Cliveden Open Air Theatre |
| 2010 | Sweet Nothing | מיצי | יאנג ויק, לונדון |
| 2010 | 0.45 | פאט | תיאטרון המפסטד, לונדון |
| 2012 | After Miss Julie | מיס ג'ולי | יאנג ויק |
| 2017 | ונוס בפרווה | ונדה ג'ורדן | תיאטרון היימרקט |
הערות שוליים

↑  בית ספר לבנים בלבד עד כיתה י', מעורב בשנתיים האחרונות ללימודים
1 2  Murtada Elfadl, ‘The Wasp’ Review: Naomie Harris and Natalie Dormer Play Old Friends With Fresh Grievances, Variety, ‏2024-08-31 (באנגלית אמריקאית)
↑  פוסט מתוך בלוג The Tudors News
| --- | --- |
בקרת זהויות :  NLI: 987007344538005171  BIBSYS: 14015639  GND: 1061272168  ISNI: 0000 0000 4728 9738  LCCN: no2008178704  NKC: xx0144911  NLK: KAC2020L1685  SUDOC: 134013662  VIAF: 66299283   WorldCat (עם VIAF): 66299283
ניארלאת'וטפ (סיפור קצר)

| --- | --- |
 מכתב לדונלד וואנדרי מה. פ. לאבקרפט הנכתב ב-24 בדצמבר 1926 ובו הוא מזכיר את סיפורו ניארלאת'וטפ
 מידע כללי
 מאת:  ה. פ. לאבקרפט
 שפת המקור:  אנגלית
 סוגה:  אימה, ספרות דיסטופית
 הוצאה
 הוצאה:  איגוד חובבי הספרות
 מקום הוצאה:  ארצות הברית
 תאריך הוצאה:  נובמבר 1920
ניארלאת'וטפ (באנגלית: Nyarlathotep) הוא סיפור קצר מאת הסופר האמריקאי ה. פ. לאבקרפט, שנכתב ב-1920 ופורסם בנובמבר אותה שנה בכתב העת "איגוד חובבי הספרות". הסיפור מתאר את דעיכת האנושות לאחר הופעתה של הישות המצרית הידועה כניארלאת'וטפ, אות רע המבשר את הקץ הלא רחוק, וחוקר את התחושות השונות המתעוררות לאור מותה הקרב של הציוויליזציה.
עלילה

המספר פותח את עדותו בתחושת חשש מבשרת רעות המתארת גל אבדון רחב הפוקד את כלל בני האדם ברחבי העולם, ומתאר ציפייה מעורפלת לאסון אשר עתיד להתרחש בקרוב ומקורו ברשע לא ידוע.
שמועות מתחילות להגיע במהרה ממצרים על הופעתה של ישות מסתורית העונה לשם ניארלאת'וטפ ומזכירה בדמותה את פרעה. ניארלאת'וטפ טוען לכך שהוא "התרומם מתוך אפלת עשרים ושבע הארצות" וכי יש בידיו מסרים מעולמות זרים.
עם הגעתו למדינות המערב הוא מפגין בקיאות במגוון תחומי ידע, מציג שפע של המצאות פלא חדשניות, וזוכה לתהילה גדולה כשהוא נודד מעיר לעיר ומדגים את כוחותיו. אולם בכל מקום בו רגליו דורכות תושבי המקום נתקפים בסיוטים נוראיים.
ניארלאת'וטפ מופיע לביקור בעירו של המספר, אשר מחליט להשתתף באחת מהצגותיו כדי לראות בעצמו במה מדובר. הוא מתאר מחזה אימים בו צורות רעולות פנים מסתובבות בין הריסות של עיר, פרצופים מרושעים מציצים מכל עבר, גלי הרס המגיעים מהחלל האינסופי מתנגשים בכדור הארץ, וניצוצות מסתוריים ההופכים לצללים מרקדים מעל ראשיהם של הצופים.
בכעס רב מאשים המספר את אמן המריונטות באחיזת עיניים ומכנה אותו שרלטן ומתחזה, אך ניארלאת'וטפ מגרש אותו מהאולם יחד עם שאר יושבי הקהל, הנכנסים כולם למצב היסטרי של שוק, ועומדים בתוקף על כך שאינם מפחדים ושבתיהם נותרו שלמים וללא פגע, אפילו כאשר אורות הרחוב נחלשים ולבסוף נכבים.
הקהל העומד בחוץ מתפזר ואנשיו מתחילים לשוטט בחוסר מעש כשקועים בטראנס או בהיפנוזה, ומתכנסים בשלושה טורים מסודרים; הטור הראשון נעלם בעוברו פינת רחוב שמעברה נשמעת אנחתם המהדהדת; הטור השני יורד אל הרכבת התחתית תוך כדי שכל משתתפיו פורצים פה אחד בצחוק פסיכוטי; הטור השלישי, ובו המספר, יוצא מהעיר לעבר השדות ונכנס לתוך בקע באדמה.
הסיפור תם עם סדרת תיאורי זוועות של "צללים חולים", "שעת חצות של בריאה רקובה" ו"גופתם של עולמות מתים", ביקום בו הטירוף והכאוס משגשגים, עולם הנשלט בידי אלים לא אנושיים וחסרי מחשבה, שנביאם הוא לא אחר מאשר ניארלאת'וטפ.
השראה

תוכן הסיפור מבוסס על אחד מחלומותיו של לאבקרפט ופסקתו הראשונה נכתבה "בזמן שהיה חצי ישן". לאבקרפט עצמו הגדיר בפשטות את הסיפור כסיוט. בחלומו קרא מכתב שקיבל מחברו הטוב סמואל לאבמן ובו ההזמנה: "אל תפספס את מופעו של ניארלאת'וטפ אם הוא יגיע לפרובידנס. הוא נוראי, נוראי יותר ממה שאתה מסוגל לדמיין, אבל נהדר. הוא נשאר בראשך שעות לאחר מכן. אני עדיין רועד במחשבה על הדברים שהוא הראה לנו".
עיבודים

ניארלאת'וטפ ואלמנטים אחרים מסיפורו של לאבקרפט מככבים בסדרה "לאבקרפטי: מעגל האונייה" מאת סטיבן פיליפ ג'ונס. הסדרה מסדרת מחדש את סיפוריו של ה. פ. לאבקרפט לכדי יקום אפי אחד.
ב-2007 להקת הפרוגרסיב מטאל "תיאטרון החלום" הציגה בשירם "הלילה השחור והנצחי" דמות הדומה לניארלאת'וטפ ואף ציטטה קטעים מתוך סיפורו של לאקרפט.
להקת הבלאק מטאל היוונית "ואראת'ורן" הקליטה מספר גרסאות שונות של השיר "עלייתו של ניארלאת'וטפ" בין השנים 1990 ו-1993.
ב-2007 הסיפור עובד לרומן גרפי בעל אותו שם אשר אויר בידי ג'וליאן נוירל ופורסם בידי אקילאוס. הטקסט הנלווה נלקח ישירות מהסיפור.
הערות שוליים

↑  Lovecraft, H. P. (February 16, 2010). Writings in the United Amateur, 1915–1922. Project Gutenberg. p. 128. ASIN B0039GL2GI. Retrieved July 17, 2018.
↑  Joshi, S. T. (2001). A Dreamer and a Visionary: H. P. Lovecraft in His Time. Liverpool University Press. p. 140. ISBN 0-85323-946-0.
↑  Joshi, S. T. (1996). A Subtler Magick: The Writings and Philosophy of H. P. Lovecraft. Rockville, Maryland: Wildside Press. p. 68. ISBN 1-880448-61-0.
↑  Joshi, S. T. (2001). An H. P. Lovecraft Encyclopedia. Westport, Connecticutת Greenwood Publishing Group. p. 191. ISBN 0-313-31578-7.
↑  Burleson, Donald R. (1983). H. P. Lovecraft, a Critical Study. Westport, Connecticut: Greenwood Publishing Group. p. 73. ISBN 0-313-23255-5.
↑  Emrys, Ruthanna; Pillsworth, Anne M. "Deities in Brief: "Azathoth" and "Nyarlathotep"". Tor.com. Retrieved July 17, 2018.
↑  Khazeni, Dorna. "Church of Monsters". The Believer. Retrieved July 17, 2018.
↑  Systematic Chaos (CD liner notes). Dream Theater. Roadrunner Records. 2007. RR 7992-8.
| --- | --- |
בקרת זהויות :  MusicBrainz work: e4b6477a-359b-4bca-a56d-090562b77110
סטיב רודויי

| --- | --- |
אין תמונה חופשית
 לידה:  המאה ה־20 
 מוקד פעילות:  הממלכה המאוחדת 
 שפה מועדפת:  אנגלית 
 
סטיב רודויי (באנגלית: Steve Rodway; נולד בעיר קיימברידג'שייר, הממלכה המאוחדת), ידוע גם כמוטיב 8, הוא מפיק מוזיקלי, פזמונאי, תקליטן וטכנאי קול בריטי.
רודויי ידוע בהפקת רמיקסים רבים לסינגלים של אמנים שונים, דוגמת אירייז'ר, ספייס גירלז, רוברט פאלמר, פאלפ ופט שופ בויז. במרוץ השנים, הוציא לאור גם סינגלים מקוריים פרי עטו דוגמת "Rockin' for Myself",‏ "Break The Chain" ו-"Searching For The Golden Eye". העבודה המוכרת ביותר של רודויי היא הפקת השיר הבריטי לאירוויזיון 1996, "Ooh Aah... Just a Little Bit" מאת ג'ינה ג'י. השיר הגיע למקום השמיני בתחרות ולמקום הראשון במצעד הסינגלים הבריטי במשך מספר שבועות רצופים.
קריירה

רודויי החל את קריירתו המוזיקלית כזמר ליווי, מתופף וקלידן של הזמר בילי אושן. לאחר עבודתו, ייסד חברת תקליטים עצמאית בשם "Nuff Respect Records", להפקת סינגל בכורתו, "Rockin' for Myself". במהלך שרמיקסים שלו הושמעו רבות במועדוני לילה, רודויי חתם חוזה הקלטות עם חברת התקליטים "האחים וורנר", כדי להוציא את הסינגל בהוצאה מחודשת, לאחר שהקודמת לא הצליחה מסחרית. ההוצאה החדשה הגיעה למקום ה-18 במצעד הסינגלים הבריטי תוך שבוע מצאתה. לאחר הוצאת השיר, רודויי החל גם לפתח רמיקסים לשירים של אמנים מפורסמים. הרמיקס "Listen to the Music" של האחים דובי הגיע למקום ה-37 במצעד המוזיקה בבריטניה. הסגנון הייחודי של רודויי, הביא להצלחתו בתחום מוזיקת המועדונים. בשנת 1997, הוציא לאור את הרמיקס "Addicted to Love" של רוברט פאלמר. הרמיקס זכה לנתון השמעות גבוה מאוד באירלנד ובבריטניה. רודויי הקליט גם רמיקס של "Wannabe" של הספייס גירלז, שכן זכה להצלחה מסחרית גבוהה מאוד.
דיסקוגרפיה > אלבומים

1983:‏ Horizontal Hold
הערות שוליים

↑  "Just a little bit". Eurovision Song Contest 1996. Esctoday.com.
↑  Studer, Wayne. "The Pet Shop Boys' Remixers". Pet Shop Boys Commentary. Geowayne.com.
↑  Zywietz, Tobias (22 במרץ 2005). "Chart Log UK: Mood II Swing - My Vitriol". Chart Log UK. The Official Zobbel Website. {{cite web}}:  (עזרה)
↑  Zywietz, Tobias (22 במרץ 2005). "Chart Log UK: Dio - Dyverse". Chart Log UK. The Official Zobbel Website. {{cite web}}:  (עזרה)
| --- | --- |
בקרת זהויות :  MusicBrainz: 53a4f2eb-742e-48ff-8d5b-bab60e78581d
נמק

| --- | --- |
  תמונת נמק חשוף  נמקclass=notpageimage|הצגה 
 תחום:  כירורגיה 
 קישורים ומאגרי מידע
 eMedicine:  217943 
 MeSH:  D005734
 סיווגים
 ICD-10:  R02, E10.2, I70.2, I73.9 
 ICD-11:  MC85 
 
נֶמֶק (בלועזית: גַּנְגְּרֵנָה, Gangrene. בשלב החמור יותר והמסוכן, הוא מכונה בעברית מַק), הוא מוות נרחב של רקמות בגוף כתוצאה מזיהום או חוסר חמצן.
נמקים שכיחים בקצוות הגוף, ובעיקר בגפיים. נמק יכול להיגרם כתוצאה:
זיהום קשה הנגרם על ידי חיידקים
סוכרת
טראומה גופנית (פציעה), עקב הרס כלי דם
קריש דם, החוסם מעבר דם אל הרקמות
נמק עלול להוות סכנת חיים. תאי הגוף מקבלים באופן שגרתי אותות מתאים סמוכים ברקמה, אותות המעודדים אותם להמשיך במחזור התא ובפעילות המטבולית השוטפת. כשתאים רבים מתים הם מפסיקים לשלוח אותות לתאים הסמוכים, וכך מתפשט הנמק - לעיתים במהירות רבה.
עד לאחרונה לא ניתן היה לטפל בנמקים. הפתרון ההכרחי היה (ועדיין, במרבית המקרים) להיפטר מהרקמה הנמקה. דבר זה מתבצע באמצעות:
הטריה - קילוף הרקמה הנמקה. תהליך זה מבוצע בדרך-כלל בנמקים שטחיים על-פני העור
נשירה טבעית של הרקמה
קטיעת האיבר הנמק
במקרה של זיהום חיידקים, טיפול מסיבי באנטיביוטיקה יכול לשפר את המצב.
שיטות חדשות לטיפול בנמקים מתמקדות בשחזור כירורגי-פלסטי של האיבר הפגוע, ובמיוחד בשחזור כלי הדם שנהרסו.
חיידקים מסוימים, במיוחד מינים מסוימים בסוגים Streptococcus ו-Staphylococcus, המכונים לעיתים "חיידקים טורפים", מסוגלים לגרום לזיהומים נרחבים הגורמים לנמק. זיהומים אלו ידועים בהתפשטותם המהירה, המגיעה ל-3 ס"מ בשעה. שיעור התמותה עומד על כ-20%. כשהזיהום לא מטופל, המוות ודאי (שיעור תמותה של 100%).
סימון תומאס

| --- | --- |

 לידה:  26 בינואר 1973 (בן 51) קרומר, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת ברמינגהאם  בית ספר סנט ג'ונס, לדרהד  Aberdour School 
 פרופיל ב-IMDb
 
סימון תומאס (באנגלית: Simon Thomas; נולד ב-26 בינואר 1973) הוא מגיש טלוויזיה בריטי, שהתפרסם כמנחה תוכניות ילדים ותוכניות ספורט.
ביוגרפיה

סימון תומאס נולד בנוריץ' ועבר עם משפחתו בין מספר ערים בנורפוק. לאחר סיום בית הספר הוא למד באוניברסיטת בירמינגהאם וסיים אותה עם תואר בהיסטוריה.
לאחר מספר ניסיונות ב-8 בינואר 1999 הוא התקבל לתוכנית ילדים Blue Peter של ה-BBC. בתקופת הגשת התוכנית הוא פעמיים השתתף במרתון לונדון, טיפס על קילימנג'רו ומון בלאן וביצע 40 קפיצות עם מצנח ביחד עם אנשי חיל האוויר המלכותי. במהלך ביקורה של מכלת אליזבת באולפני התוכנית תואמס העניק לה אות כבוד וציין שמעתה היא יכולה לבקר במצודת לונדון חופשי ללא הגבלה. בינואר 2005 הוא הודיע על רצונו לעזוב את התוכנית ובאפריל אותה שנה הוחלף על ידי גתין ג'ונס.
לאחר BBC תואמס נקלט ב-Sky Sports והחל להנחות שידורי כדורגל. תקופה ארוכה הוא היה מנחה של שידורי משחקי הליגה הראשונה של הפוטבול ליג. החל משנת 2016 הוא היה המנחה הראשי של שידורי פרמייר ליג בערוץ. הוא הגיש את השידורים לצד גריים סונס, ג'יימי רדנאפ ותיירי הנרי.
בשנת 2017 בעקבות פטירת אשתו שנפטרה שלושה ימים בלבד לאחר שהובחנה כחולת סרטן, תומאס עזב את Sky Sports. הוא כתב ספר בו הוא תיאר את הרגשותיו לאחר שינוי מהותי של חייו.
בשנת 2019 סימון תומאס הצטלם בסדרת טלוויזיה This Morning.
סימון תומאס מתגורר עם משפחתו ברדינג. ביולי 2021 הוא התחתן בפעם השנייה.
חיים אישיים

בשנת 2017 אשתו נפטרה, כשלושה ימים לאחר שהובחנה כחולה במחלת הסרטן.  ביולי 2021 הוא התחתן בפעם השנייה, ומתגורר ברדינג.
הערות שוליים

↑  https://www.northnorfolknews.co.uk/news/simon-thomas-marries-derrina-jebb-norwich-cathedral-wedding-8117196
↑  https://www.northnorfolknews.co.uk/news/simon-thomas-marries-derrina-jebb-norwich-cathedral-wedding-8117196
נמל התעופה נובוסיבירסק טולמצ'ובו

נמל התעופה נובוסיבירסק טולמצ'ובו (ברוסית: Аэропорт Толмачёво) הוא נמל התעופה המשרת את העיר נובוסיבירסק, בירת המחוז הפדרלי הסיבירי של רוסיה. זהו נמל התעופה העמוס ביותר בסיביר והשישי ברוסיה בהיקף הפעילות בו. בשנת 2015 עברו בו 3,703,211 נוסעים ו-23,706 טון מטען במסגרת 40,818 תנועות מטוסים. נמל התעופה ממוקם כ-16 קילומטרים ממערב לנובוסיבירסק.
היסטוריה

הנמל החל לפעול ב-12 ביולי 1957 עם טיסת הנוסעים הראשונה של מטוס מדגם טופולב Tu-104 שהמריא מנמל התעופה אל מוסקבה. ב-1995 עבר נמל התעופה תאגוד (קורפורטיזציה) ו-49% מהמניות שלו הופרטו. בשנת 2006 שופץ הטרמינל לטיסות פנים. ב-29 בנובמבר 2012 בפעם הראשונה בתולדותיו, עבר בנמל הנוסע ה-3 מיליון בשנה אחת. בשנת 2014-2015 אוחד הטרמינל הבינלאומי עם הטרמינל הפנימי במסגרת שיפוץ נוסף, דבר שאפשר את הגדלת מספר הנוסעים העוברים בנמל התעופה כמו גם שיפור ביעילות שלו. ב-21 בדצמבר 2016 עבר לראשונה הנוסע ה-4 מיליון בשנה.
פעילות

כיום (2016) מצויים בו המתקנים הבאים:
שני מסלולי טיסה
טרמינל נוסעים בשטח של 52,000 מטר רבוע
שני טרמינלים למטען
61 רחבות חניה למטוסים.
נמל התעופה משרת טיסות של חברות תעופה מרוסיה, ממדינות מרכז אסיה ומטורקיה. הן טסות למגוון יעדים ברחבי רוסיה וכן לקזחסטן, קירגיזסטן, טג'יקיסטן, אזרבייג'ן, גאורגיה, סין, הודו, תאילנד, וייטנאם, טורקיה ודובאי. בנוסף מתקיימות טיסות אל צ'כיה, גרמניה, בולגריה, יוון, קפריסין ותוניסיה.
בשנת 2013 היו קווי התעופה העמוסים ביותר מהנמל אל מוסקבה וסנקט פטרבורג (פנים ארציים) וכן אל בנגקוק ואנטליה (בינלאומיים).
ב-2 באפריל מתוכננת לצאת הטיסה הישירה הראשונה לתל אביב מאז ביטול הטיסות השירות בין ישראל לנובוסיבירסק לפני כ־15 שנה.
טיסות מטען מתקיימות בין הנמל לבין יעדים בסין, יפן, קוריאה, גרמניה, לוקסמבורג, הולנד, אוסטריה ואיטליה.
הכניסה לטרמינל טיסות הפנים
נמל התעופה נרסארסואק

נמל התעופה נרסארסואק (בגרינלנדית: Mittarfik Narsarsuaq) הוא נמל תעופה סמוך לעיירה נרסארסואק בדרום גרינלנד, בה מתגוררים כ-180 איש. משמעות השם "נרסארסואק" בגרינלנדית היא "מישור גדול", אם כי האתר הוא למעשה קצהו של פיורד הכלוא בין ההרים הסובבים אותו. הנמל עצמו ממוקם בסמוך לדלתת הנהר הזורם בעמק, והוא משמש כיום בעיקר לתנועת תיירים.